cyanic-selkie/wikianc huggingface dataset:
Ιταλικό Λαϊκό Κόμμα (1919)
Ιστορία
Το PPI χωρίστηκε κυρίως σε δύο ομάδες: τους Χριστιανοδημοκράτες που ήταν ευνοϊκοί για συμφωνία με τους Σοσιαλιστές, και στους Ήπιους Κληρικαλιστές που υποστήριζαν συμμαχία με τα φιλελεύθερα κόμματα, που τελικά συνέβη. Το τελευταίο περιλάμβανε τότε τον Αλτσίντε ντε Γκάσπερι. Ορισμένοι έλαβαν μέρος στην πρώτη κυβέρνηση του Μπενίτο Μουσολίνι το 1922, οδηγώντας το κόμμα σε διαίρεση μεταξύ των αντιπάλων του Μουσολίνι και εκείνων που τον υποστήριζαν. Ο τελευταίος εντάχθηκε τελικά στο Εθνικό Φασιστικό Κόμμα. Τα περισσότερα από τα μέλη του PPI αργότερα συμμετείχαν στη χριστιανική δημοκρατία.
Κώστας Κεντέρης
Βιογραφία
Από την άνοιξη του 2000 μέχρι και σήμερα γυμνάζεται στην Αθήνα και ανήκει στον Ολυμπιακό Πειραιώς. Από το 1989 που έκανε την πρώτη Πανελλήνια νίκη του στα 400 μ. στην κατηγορία των Παίδων δεν έχει χάσει από Έλληνα αθλητή μέχρι και σήμερα στα 400 μ. Είναι κάτοχος 3 Πανελλήνιων Ρεκόρ, ένα στην κατηγορία των εφήβων στα 200 μ. με 21.05 (1992) και δύο στην κατηγορία των ανδρών στα 400 μ. κλειστού στίβου με 46.36 (1999) και 200 μ. ανοιχτού στίβου με 19.85 (2002).
Υπόθεση ντόπινγκ
Ο Κώστας Κεντέρης ήταν μία από τις μεγάλες ελπίδες της Ελλάδας για τους Ολυμπιακούς Αγώνες της Αθήνας, καθώς και πιθανότατα ο τελευταίος λαμπαδηδρόμος που θα έπαιρνε μέρος στην τελετή έναρξης. Ωστόσο, μία μέρα πριν την τελετή, ο Κεντέρης και η συναθλήτριά του Κατερίνα Θάνου δεν παρέστησαν σε έκτακτο έλεγχο ντόπινγκ. Οι ίδιοι υποστήριξαν ότι ενεπλάκησαν σε τροχαίο ατύχημα με μηχανή κατά την προσπάθειά τους να σπεύσουν στο Ολυμπιακό Χωριό ώστε να υποβληθούν στο τεστ. Σύμφωνα με τον Κώστα Κεντέρη, ενημερώθηκε για την κλήση της ΔΟΕ για τον έλεγχο 60 λεπτά πριν τη λήξη της προθεσμίας. Αργότερα η έρευνα έδειξε ότι το ατύχημα ήταν προσχεδιασμένο και εικονικό, ενώ η εισαγωγή και παραμονή τους στο νοσοκομείο ΚΑΤ έγινε μετά από «τηλεφωνική εντολή». Στον απόηχο των γεγονότων, ο Κεντέρης και η Θάνου ανακοίνωσαν την απόσυρσή τους από τους Αγώνες στις 18 Αυγούστου μετά από την απολογία τους στην πειθαρχική επιτροπή της ΔΟΕ. Ο έλεγχος της Αθήνας ήταν ο τρίτος έλεγχος ντόπινγκ στον οποίο δεν έλαβαν μέρος οι δύο αθλητές και έτσι τους επεβλήθη ποινή προσωρινού αποκλεισμού από την IAAF στις 22 Δεκεμβρίου 2004. Τον Ιούνιο του 2005 όμως, οι αθλητές αθωώθηκαν από την πειθαρχική επιτροπή του ΣΕΓΑΣ λόγω αμφιβολιών. Αντίθετα στον προπονητή τους Χρήστο Τζέκο επεβλήθη ποινή αποκλεισμού τεσσάρων χρόνων από κάθε αθλητική δραστηριότητα γιατί δεν ενημέρωσε έγκαιρα τους αθλητές του για την κλήση σε έλεγχο ντόπινγκ αλλά απαλλάχθηκε των κατηγοριών για την υπόθεση εμπορίου αναβολικών ουσιών.
Ιταλικό Λαϊκό Κόμμα (1919)
Ιστορία
Ο John Molony υποστηρίζει ότι «στο τέλος, το ιταλικό φασιστικό κράτος και το Βατικανό εργάστηκαν χέρι για να βοηθήσουν στην καταστροφή του Partito Popolare». Προσθέτει ότι οι Φιλελεύθεροι και οι Σοσιαλιστές μίσησαν το PPI σχεδόν όσο και οι Φασίστες και είδαν πολύ αργά πόσο αναγκαίο ήταν στον αγώνα για δημοκρατία στην Ιταλία.
Ιδεολογία
Οι ιδεολογικές πηγές του κόμματος βρίσκονταν κατά κύριο λόγο στην καθολική κοινωνική διδασκαλία, τα χριστιανικά δημοκρατικά δόγματα που αναπτύχθηκαν από τον 19ο αιώνα και μετά (βλέπε χριστιανική δημοκρατία ), την πολιτική σκέψη των Romolo Murri και Λουίτζι Στούρτζο. Η παπική εγκύκλιος, Rerum novarum (1891) του Πάπα Λέοντα XIII, πρόσφερε μια βάση για την κοινωνική και πολιτική διδασκαλία.
Κώστας Κεντέρης
Υπόθεση ντόπινγκ
Μετά από μακρύ νομικό αγώνα, στις 26 Ιουνίου 2006, πριν την απόφαση του Διεθνούς Αθλητικού Δικαστηρίου, οι αθλητές ήρθαν σε δικαστικό διακανονισμό με την IAAF δεχόμενοι την παραβίαση του κανονισμού αντι-ντόπινγκ και την απουσία τους από τρεις ελέγχους από τις 27 Ιουλίου μέχρι τις 12 Αυγούστου 2004. Σε αντάλλαγμα απαλλάχθηκαν από τις δύο βαρύτερες κατηγορίες για αποφυγή και άρνηση ελέγχου. Ορίστηκε επίσης πως από τις 22 Δεκεμβρίου 2006 ήταν ελεύθεροι να επιστρέψουν στους αγώνες. Τον Σεπτέμβριο του 2011, μαζί με την Κατερίνα Θάνου, αθωώθηκε ομόφωνα σε δεύτερο βαθμό από την Ελληνική Δικαιοσύνη.
Εξωτερικοί σύνδεσμοι
Κατηγορία:Έλληνες Ολυμπιονίκες Κατηγορία:Έλληνες αθλητές δρόμων ταχύτητας Κατηγορία:Αθλητές στίβου ΟΣΦΠ Κατηγορία:Ντόπινγκ στον αθλητισμό Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2000 Κατηγορία:Αθλητές του στίβου στους Μεσογειακούς Αγώνες 1993 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Χρυσοί Ολυμπιονίκες του στίβου
Ιταλικό Λαϊκό Κόμμα (1919)
Παραπομπές
<references group="" responsive="1">
Περαιτέρω ανάγνωση
Κατηγορία:Πρώην πολιτικά κόμματα στην Ιταλία Κατηγορία:Χριστιανοδημοκρατικά κόμματα
Πόλυ Πάνου
Η Πόλυ Πάνου (28 Οκτωβρίου 1940, Αθήνα - 27 Σεπτεμβρίου 2013, Αθήνα) ήταν Ελληνίδα λαϊκή τραγουδίστρια (ρεμπέτισσα). Το πραγματικό της όνομα ήταν Πολυτίμη Κολιοπάνου.
Η ζωή της
Γεννήθηκε στην Αθήνα, όμως μεγάλωσε στην Πάτρα. Μπήκε στη δισκογραφία με το "Πήρα τη στράτα την κακιά" (1952) του Μπιθικώτση. Συνέχισε με το "Να πας να πεις της μάνας μου" των Ζαμπέτα και Τσάντα (1956) και "Πάρε το δαχτυλίδι μου" (1958, του Γιώργου Μητσάκη), "Τ' αδέλφια δε χωρίζουνε" (1959, του Καλδάρα), "Άλλα μου λεν τα μάτια σου" (1959, με στίχους του Κώστα Μάνεση), "Τα λιμάνια" (1960, του Βασίλη Τσιτσάνη, "Ένα σφάλμα έκανα" (1960), "Εσένα δε σου άξιζε αγάπη" (1962, με στίχους και μουσική του Γιάννη Καραμπεσίνη), "Ο κόσμος όλος με κατακρίνει" (1962, του Καλδάρα) και άλλα.
Ίδρυσε, αρχικά μαζί με τον Πάνο Γαβαλά, τη δισκογραφική εταιρεία «Βεντέτα». Σημειώνεται ότι η Πόλυ Πάνου ήταν η πρώτη που τραγούδησε "Τα παιδιά του Πειραιά" (1960), που έγινε αργότερα διεθνής επιτυχία.
Εξωτερικοί σύνδεσμοι
Πανου Πολυ
Ρέιτσελ Κάρσον
Η Ρέιτσελ Λουίζ Κάρσον (Rachel Louise Carson, 27 Μαΐου 1907 - 14 Απριλίου 1964) ήταν Αμερικανίδα θαλάσσια βιολόγος, περιβαλλοντολόγος και συγγραφέας. Μέσα από τα βιβλία της, με σημαντικότερο τη Σιωπηλή Άνοιξη, θεωρείται ότι έδωσε ώθηση στην ανάπτυξη του παγκόσμιου περιβαλλοντικού κινήματος. Η Σιωπηλή Άνοιξη θεωρείται βιβλίο ισάξιο σε σημασία και επιρροή με άλλα που άλλαξαν τον κόσμο μετά την δημοσίευσή τους όπως π.χ. Η Καταγωή των Ειδών, Η Κοινωνία των Εθνών, Το Κεφάλαιο, το Αρχιπέλαγος Γκούλαγκ, κ.λ.π..
Βιογραφία
Η Κάρσον γεννήθηκε το 1907 στο Σπρίγνκντεηλ της Πενσυλβάνια και ξεκίνησε την καριέρα της ως θαλάσσια βιολόγος στο Γραφείο Αλιευμάτων των Ηνωμένων Πολιτειών, ενώ έγινε συγγραφέας πλήρους απασχόλησης τη δεκαετία του 1950. Το βιβλίο που εξέδωσε το 1951, το The Sea Around Us (Η Θάλασσα Γύρω Μας) κέρδισε το Εθνικό Βραβείο Βιβλίου των ΗΠΑ ως αναγνώριση για την χαρισματική γραφής της. Επιπλέον μέσω του βραβείου εξασφάλισε και οικονομική σταθερότητα. Το επόμενο βιβλίο της, The Edge of the Sea (Η Άκρη της Θάλασσας) και η επανέκδοση του πρώτου της βιβλίου, Under the Sea Wind (Κάτω από το Θαλάσσιο Άνεμο) έγιναν επίσης μπεστ-σέλλερ. Και τα τρία βιβλία εξετάζουν τη ζωή στον Ωκεανό από την παραλία μέχρι τα βαθύτερα σημεία.
Στο τέλος της δεκαετίας του 1950, η Κάρσον έστρεψε την προσοχή στο περιβάλλον και πιο συγκεκριμένα στα προβλήματα που πίστευε ότι οφείλονταν στα συνθετικά εντομοκτόνα. Το 1962 εξέδωσε υπό αυτό το πρίσμα το βιβλίο Σιωπηλή Άνοιξη (Silent Spring), στο οποίο παρουσιάζει με λεπτομέρειες τη συστηματική δηλητηρίαση του περιβάλλοντος και υποστηρίζει ότι τα εντομοκτόνα μέσω της συσσώρευσής τους στην τροφική αλυσίδα βλάπτουν τον ανθρώπινο οργανισμό. Συγκεκριμένα υποστήριζε πως αν εξαιρεθεί το ενδεχόμενο ενός πυρηνικού πολέμου, η μεγαλύτερη απειλή για την ανθρωπότητα είναι η ρύπανση του ανθρώπινου περιβάλλοντος.
Το βιβλίο έγειρε ανησυχίες για το περιβάλλον σε μεγάλη μερίδα της αμερικανικής κοινωνίας και οδήγησε στην αλλαγή της εθνικής πολιτικής των ΗΠΑ για τη χρήση εντομοκτόνων που περιλάμβανε την απαγόρευση του DDT και άλλων εντομοκτόνων, ενώ αποτέλεσε έμπνευση για το περιβαλλοντικό κίνημα που οδήγησε στη δημιουργία της Υπηρεσίας Προστασίας Περιβάλλοντος των ΗΠΑ.
Η Κάρσον απεβίωσε τον Απρίλιο του 1964 στο Σίλβερ Σπρινγκ του Μέριλαντ.
Εξωτερικοί σύνδεσμοι
Κατηγορία:Αμερικανοί συγγραφείς Κατηγορία:Αμερικανίδες βιολόγοι
Μυρ-ντε-Μπαρέζ
Το Μυρ-ντε-Μπαρέζ (γαλλικά: Mur-de-Barrez, οξιτανικά: Lo Mur de Barrés) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπαρεζιέν (γαλλικά: Barreziens).
Παραπομπές
Κατηγορία:Κοινότητες του Αβερόν
Αυξητική στήθους
μικρογραφία|Πριν και μετά την αυξητική στήθους Η αυξητική στήθους (ή αυξητική μαστού ή προσθετική στήθους) είναι η μέθοδος της πλαστικής χειρουργικής με την οποία επιτυγχάνεται η μεγέθυνση ή και η βελτίωση του σχήματος ενός μικρού ή άδειου στήθους. Στην αυξητική στήθους χρησιμοποιούνται συνήθως ενθέματα σιλικόνης, τα οποία τοποθετούνται χειρουργικά μέσα στο μαστό ώστε να αυξηθεί το μέγεθός του και να βελτιωθεί το σχήμα του. Η αύξηση στήθους με ενθέματα ξεκίνησε από την αρχή της δεκαετίας του '60 και από τότε έχει συνεχώς αυξανόμενη τάση. Τα παλαιότερα ενθέματα χρειάζονταν πολύ συχνά αλλαγή λόγω προβλημάτων που αναπτύσσονταν, όπως η ρήξη τους ή ο σχηματισμός κάψας δηλαδή σκληρής πάχυνσης ιστών πέριξ του ενθέματος. Τα σύγχρονα ενθέματα αποτελούν προϊόν συνεχούς μελέτης και εμπειρίας, ενώ υποβάλλονται σε εξονυχιστικούς ελέγχους στις ανεπτυγμένες χώρες του κόσμου προκειμένου να εξασφαλισθεί η πολυετής τους, ίσως και ισόβια διάρκεια μέσα στο ανθρώπινο σώμα.
Κατάλληλο μέγεθος και σχήμα
Στην αυξητική στήθους με ενθέματα σιλικόνης, ένα βασικό ζήτημα είναι η επιλογή του σωστού μεγέθους και του κατάλληλου σχήματος. Κατά την προεγχειρητική επίσκεψη, ο ιατρός μπορεί χρησιμοποιώντας ειδικά διαμορφωμένα προπλάσματα σιλικόνης που τοποθετούνται στο στηθόδεσμο, να δώσει μια πολύ ακριβή εικόνα του τελικού αποτελέσματος. Η ορθή επιλογή προκύπτει, από τα σωματομετρικά κριτήρια (ύψος, εύρος θώρακα, υπάρχων μαστός) και τις επιθυμίες της γυναίκας, σε συνδυασμό με την εμπειρία του πλαστικού χειρουργού. Το είδος και το μέγεθος του ενθέματος επιλέγεται από τον πλαστικό χειρουργό ανάλογα με τον αρχικό όγκο του μαστού, δηλαδή τον όγκο που διαθέτει η γυναίκα πριν το χειρουργείο. Επίσης, ο πλαστικός χειρουργός είναι εκείνος ό οποίος χρησιμοποιώντας εξειδικευμένα ιατρικά κριτήρια κατά το χειρουργείο, θα λάβει την απόφαση να παρεκκλίνει για λόγους υγείας από την αρχική επιλογή. Τέτοια κριτήρια μπορεί να είναι η χωρητικότητα ανατομικής θήκης, η αποφυγή μεγάλης τάσης στο χειρουργικό τραύμα και στο μαζικό αδένα και άλλα.
Τοποθέτηση ενθέματος
Το ένθεμα μπορεί να τοποθετηθεί είτε κάτω από το μαστικό αδένα, είτε κάτω από το θωρακικό μυ, είτε σύμφωνα με τα νεότερα δεδομένα υπό την περιτονία του μείζονος θωρακικού μυός η οποία ονομάζεται και τεχνική subfascial. Αυτό το επίπεδο τοποθέτησης συνδυάζει όλα τα πλεονεκτήματα των παλαιοτέρων χωρίς κανένα από τα μειονεκτήματά τους. Ουσιαστικά δίδει μια πολύ φυσική εικόνα και αίσθηση στο στήθος. Όσον αφορά τις τομές, υπάρχουν τρεις δυνατότητες: είτε από τη θηλή, είτε με υπομάστια τομή ή τέλος από τη μασχάλη που τείνει να χρησιμοποιείται όλο και πιο σπάνια. Στις επεμβάσεις αύξησης στήθους εφαρμόζεται συνήθως η μέθοδος της γενικής αναισθησίας. Γενικότερα αν ο μαστός είναι σχεδόν απλαστικός το ένθεμα πρέπει να τοποθετείται κάτω από τους μύες ώστε αυτό να μην ψηλαφιέται, ούτε να φαίνεται στρογγυλό και ψεύτικο. Αν ο μαστός έχει αρκετό όγκο και είναι χαλαρός, τότε κατά την επέμβαση αυξητικής στήθους, το ένθεμα πρέπει να τοποθετείται πάνω από τους μύες ώστε στην αναμενόμενη χαλάρωση με τα χρόνια αυτό να ακολουθήσει την πτώση του μαστού. Διαφορετικά οι μύες θα κρατούν το ένθεμα πάνω και ο μαστός θα «κρέμεται» από κάτω, παρουσιάζοντας μια εικόνα δίλοβου μαστού. Με αυτόν τον τρόπο εξασφαλίζονται ανώδυνες, αναίμακτες και εξαιρετικά ασφαλείς συνθήκες χειρουργείου.Στην αύξηση στήθους η διάρκεια του χειρουργείου είναι περίπου 2 ώρες.
Αποτελέσματα
Τα αποτελέσματα της αυξητικής στήθους και η διάρκειά τους εξαρτάται από δύο παράγοντες. Από την φυσική κατάσταση της γυναίκας που προβαίνει σε αυξητική στήθους και πως αυτή θα εξελιχθεί στην πορεία του χρόνου. Για παράδειγμα με την εγκυμοσύνη ή τον θηλασμό, το στήθος θα αλλάξει, θα χαλαρώσει, ίσως εμφανίσει ασυμμετρία και πτώση. Το ίδιο μπορεί να συμβεί και με την προχωρημένη ηλικία.
Κατηγορία:Πλαστική χειρουργική Κατηγορία:Εμφυτεύματα Κατηγορία:Χειρουργικές επεμβάσεις
Γκίτα Νόρμπι
Η Γκίτα Νόρμπι (δανικά: Ghita Nørby, 11 Ιανουαρίου 1935) είναι Δανέζα ηθοποιός του θεάτρου και της τηλεόρασης, μα κυρίως του κινηματογράφου, έχουσα συμμετάσχει σε πάνω από 120 ταινίες, από το 1956, γεγονός που την καθιστά μία από τις πιο ενεργές ηθοποιούς της Δανίας. Γεννήθηκε στην Κοπεγχάγη και ειναι κόρη γνωστής τραγουδίστριας της όπερας, της Έιναρ Νόρμπι. Σπούδασε υποκριτική στο Βασιλικό Δανικό Θέατρο και εργάστηκε εκεί ως ηθοποιός μεταξύ το 1956 - 1959.
Η Ταξιαρχία των Εκδικητών
Η Ταξιαρχία των Εκδικητών (Πρωτότυπος τίτλος: Major Dundee) είναι αμερικανική ταινία γουέστερν του 1965 σε σκηνοθεσία Σαμ Πέκινπα και με πρωταγωνιστές τους Τσάρλτον Χέστον, Ρίτσαρντ Χάρις, Τζιμ Χάτον και Τζέιμς Κόμπερν. Σε σενάριο Χάρι Τζούλιαν Φινκ, η ταινία αναφέρεται σε έναν αξιωματικό ιππικού της Ένωσης που ηγείται ενός αμφιλεγόμενου στρατεύματος τακτικών στρατιωτών, συνομοσπονδιακών κρατουμένων και Ινδιάνων ανιχνευτών σε μια αποστολή στο Μεξικό κατά τη διάρκεια του Αμερικανικού Εμφυλίου Πολέμου για να καταστρέψει μια ομάδα Απάτσι που έκανε επιδρομές σε βάσεις των ΗΠΑ και σε οικισμούς στην επικράτεια του Νέου Μεξικού. Το Major Dundee γυρίστηκε σε διάφορες τοποθεσίες στο Μεξικό. Η ταινία γυρίστηκε σε Eastman Color από την Pathécolor, εκτύπωση από την Technicolor.
Γκίτα Νόρμπι
Μεταξύ των βραβεύσεων και των διακρίσεων που έχει λάβει στη μακροχρόνια καριέρα της είναι το μετάλλιο του Ingenio et arti, το 2006, και την ίδια χρονιά με βραβείο από το Ibsen Centennial Commemoration Award. Έχει, επίσης, κερδίσει στην κατηγορία Καλύτερης Ηθοποιού στα σουηδικά Guldbagge Awards, το 1996, ενώ το 1992, στην ίδια κατηγορία, είχε λάβει υποψηφιότητα.
Η Ταξιαρχία των Εκδικητών
Παραπομπές
Κατηγορία:Ταινίες γυρισμένες στο Μεξικό Κατηγορία:Ταινίες τοποθετημένες στο Μεξικό Κατηγορία:Ταινίες παραγωγής Columbia Pictures Κατηγορία:Ταινίες του 1965
Γκίτα Νόρμπι
Εξωτερικοί σύνδεσμοι
Κατηγορία:Δανέζες ηθοποιοί κινηματογράφου Κατηγορία:Δανέζες ηθοποιοί θεάτρου Κατηγορία:Δανέζες ηθοποιοί τηλεόρασης Κατηγορία:Δανέζες ηθοποιοί φωνής
Πραγματική ανάλυση
μικρογραφία|356x356εσ|Τα πρώτα τέσσερα μερικά αθροίσματα της [[Σειρές Φουριέ|σειράς Fourier για ένα τετραγωνικό κύμα. Οι σειρές Fourier είναι ένα σημαντικό εργαλείο για την πραγματική ανάλυση.]] Πραγματική ανάλυση (παραδοσιακά: θεωρία των συναρτήσεων μιας πραγματικής μεταβλητής) είναι ένας κλάδος της μαθηματικής ανάλυσης που ασχολείται με τους πραγματικούς αριθμούς και τις πραγματικές συναρτήσεις μίας πραγματικής μεταβλητής. Ειδικότερα, ασχολείται με τις αναλυτικές ιδιότητες των πραγματικών συναρτήσεων και ακολουθιών, συμπεριλαμβανομένων της σύγκλισης και των ορίων των ακολουθιών πραγματικών αριθμών, του λογισμού των πραγματικών αριθμών, της συνέχειας, της ομαλότητας και σχετικών ιδιοτήτων των πραγματικών συναρτήσεων.
Κατασκευή των πραγματικών αριθμών
Υπάρχουν διάφοροι τρόποι για τον ορισμό του συστήματος των πραγματικών αριθμών ως διατεταγμένου σώματος. Η συνθετική προσέγγιση δίνει μια λίστα αξιωμάτων για τους πραγματικούς αριθμούς ως ένα πλήρες διατεταγμένο σώμα. Σύμφωνα με τα συνήθη αξιώματα της θεωρίας συνόλων, μπορεί κανείς να δείξει ότι αυτά τα αξιώματα είναι κατηγορικά, με την έννοια ότι υπάρχει μοντέλο για αυτά, ενώ κάθε δύο τέτοια μοντέλα είναι ισόμορφα. Κάθε ένα από αυτά τα μοντέλα πρέπει να κατασκευαστεί ρητά, με τα περισσότερα από αυτά να δομούνται χρησιμοποιώντας τις βασικές ιδιότητες του συστήματος των ρητών αριθμών ως διατεταγμένου σώματος. Οι κατασκευές αυτές περιγράφονται με περισσότερες λεπτομέρειες στο κύριο άρθρο.
Ιδιότητες διάταξης των πραγματικών αριθμών
Οι πραγματικοί αριθμοί έχουν αρκετές σημαντικές θεωρητικές ιδιότητες των πλεγμάτων που απουσιάζουν από τους μιγαδικούς αριθμούς. Το σημαντικότερο, οι πραγματικοί αριθμοί συνιστούν διατεταγμένο σώμα, στο οποίο η πρόσθεση και ο πολλαπλασιασμός διατηρούν τη θετικότητα. Επιπλέον, η διάταξη των πραγματικών αριθμών είναι ολική, ενώ έχουν και την ιδιότητα του ελάχιστου άνω φράγματος. Αυτές οι ιδιότητες της θεωρίας διάταξης οδηγούν σε μια σειρά από σημαντικά αποτελέσματα στην πραγματική ανάλυση, όπως το θεώρημα  σύγκλισης μονότονων συναρτήσεων, το θεώρημα ενδιάμεσης τιμής και το θεώρημα μέσης τιμής.
Ωστόσο, ενώ τα αποτελέσματα της πραγματικής ανάλυσης αναφέρονται στους πραγματικούς αριθμούς, πολλά από αυτά μπορούν να επεκταθούν και σε άλλα μαθηματικά αντικείμενα. Ειδικότερα, πολλές ιδέες στη συναρτησιακή ανάλυση και στη θεωρία τελεστών γενικεύουν ιδιότητες των πραγματικών αριθμών· τέτοιες γενικεύσεις περιλαμβάνουν τις θεωρίες των χώρων Riesz και των θετικά ορισμένων τελεστών. Επίσης, οι μαθηματικοί εξετάζουν τα πραγματικά και τα φανταστικά μέρη μιγαδικών ακολουθιών ή, μέσω της κατά σημείο αξιολόγησης, ακολουθιών τελεστών.
Ακολουθίες
Μια ακολουθία συνήθως ορίζεται ως μια συνάρτηση το πεδίο ορισμού της οποίας είναι ένα αριθμήσιμο ολικά διατεταγμένο σύνολο, αν και σε πολλούς κλάδους το πεδίο ορισμού είναι περιορισμένο (λόγου χάρη στους φυσικούς αριθμούς). Στην πραγματική ανάλυση, μια ακολουθία είναι μια συνάρτηση από ένα υποσύνολο των φυσικών αριθμών στους πραγματικούς αριθμούς. Με άλλα λόγια, μια ακολουθία είναι μία απεικόνιση f(n) : N → R. Μπορούμε να προσδιορίσουμε το an = f(n) για κάθε n ή απλά να γράψουμε an : N → R.
Συνέχεια
Μια συνάρτηση από το σύνολο των πραγματικών αριθμών στους πραγματικούς αριθμούς μπορεί να αναπαρασταθεί με ένα γράφημα στο Καρτεσιανό επίπεδο· μια τέτοια συνάρτηση είναι συνεχής αν, σε γενικές γραμμές, η γραφική της παράσταση είναι μια ενιαία αδιάσπαστη καμπύλη, χωρίς "κενά" ή "άλματα".
Υπάρχουν διάφοροι τρόποι για να γίνει αυτή η διαισθητική προσέγγιση μαθηματικά αυστηρή. Οι ορισμοί αυτοί είναι ισοδύναμοι μεταξύ τους, συνεπώς ο πιο κατάλληλος ορισμός μπορεί να χρησιμοποιηθεί κάθε φορά για να καθοριστεί αν μια δοθείσα συνάρτηση είναι συνεχής ή όχι. Στους παρακάτω ορισμούς,
είναι μια συνάρτηση ορισμένη σε ένα υποσύνολο I του συνόλου R των πραγματικών αριθμών. Το υποσύνολο αυτό θα αναφέρεται ως το πεδίο ορισμού της f. Μερικές πιθανές επιλογές περιλαμβάνουν το I=R (το σύνολο των πραγματικών αριθμών), ένα ανοιχτό διάστημα
Ομοιόμορφη συνέχεια
Αν X και Y είναι υποσύνολα των πραγματικών αριθμών, μια συνάρτηση f : X → Y λέγεται ομοιόμορφα συνεχής αν για κάθε ε > 0 υπάρχει δ > 0 τέτοιο, ώστε για κάθε x, y ∈ X,  |x − y| < δ συνεπάγεται |f(x) − f(y)| < ε.
Η διαφορά μεταξύ της ομοιόμορφης συνέχειας και της απλής συνέχειας είναι ότι στην ομοιόμορφη συνέχεια η τιμή του δ εξαρτάται μόνο από το ε και όχι από κάποιο σημείο στο πεδίο ορισμού.
Απόλυτη συνέχεια
Έστω I ένα διάστημα στην πραγματική ευθεία R. Μια συνάρτηση f:I \to R λέγεται απολύτως συνεχής στο I αν για κάθε θετικό αριθμό \epsilon, υπάρχει ένας θετικός αριθμός \delta τέτοιος, ώστε κάθε φορά που μια πεπερασμένη ακολουθία ξένων ανά δύο υποδιαστημάτων (x_k, y_k) του I ικανοποιεί
Το σύνολο όλων των απολύτως συνεχών συναρτήσεων στο διάστημα I συμβολίζεται με AC(I).
Οι ακόλουθες συνθήκες που αφορούν μια πραγματική συνάρτηση f σε ένα συμπαγές διάστημα [a,b] είναι ισοδύναμες:
1) η f είναι απολύτως συνεχής·
2) η παράγωγος f' της f υπάρχει σχεδόν παντού, είναι ολοκληρώσιμη κατά Lebesgue και
για κάθε x στο [a,b]·
3) υπάρχει κατά Lebesgue ολοκληρώσιμη συνάρτηση g στο [a,b] τέτοια, ώστε
για κάθε x στο [a,b].
Αν αυτές οι ισοδύναμες συνθήκες ικανοποιούνται, τότε υποχρεωτικά ισχύει g = f' σχεδόν παντού.
Η ισοδυναμία μεταξύ των (1) και (3) είναι γνωστή ως θεμελιώδες θεώρημα του κατά Lebesgue ολοκληρωτικού λογισμού και οφείλεται στον Lebesgue.
Σειρές
Δοθείσης μιας άπειρης ακολουθίας αριθμών { αn }, μια σειρά είναι, άτυπα, το αποτέλεσμα από την πρόσθεση όλων αυτών των όρων μαζί: a1 + a2 + a3 + · · ·. Τα προηγούμενα μπορούν να γραφούν πιο συνεπτυγμένα χρησιμοποιώντας το σύμβολο άθροισης ∑. Ένα παράδειγμα είναι η περίφημη σειρά από το παράδοξο της διχοτόμησης του Ζήνωνα και η μαθηματική της αναπαράσταση:
Οι όροι της σειράς συχνά παράγονται σύμφωνα με ένα συγκεκριμένο κανόνα, όπως με έναν τύπο ή με έναν αλγόριθμο.
Σειρές Taylor
Η σειρά Taylor μιας πραγματικής ή μιγαδικής συνάρτησης ƒ(x) που είναι άπειρες φορές παραγωγίσιμη στον πραγματικό ή μιγαδικό αριθμό a είναι η δυναμοσειρά:
που μπορεί να γραφεί με τον πιο συνεπτυγμένο συμβολισμό του συμβόλου της άθροισης, όπως στην έκφραση:
όπου το n! δηλώνει το παραγοντικό του n, και ƒ(n)(a) δηλώνει την τιμή της n-οστής παραγώγου της ƒ  στο σημείο α. Η παράγωγος μηδενικής τάξης της ƒ ορίζεται να είναι η ίδια η ƒ και  και 0! ορίζονται και τα δύο να είναι 1. Στην περίπτωση που, η σειρά ονομάζεται, επίσης, μια σειρά Maclaurin.
Σειρές Fourier
Μια σειρά Fourier αποσυνθέτει περιοδικές συναρτήσεις ή περιοδικά σήματα σε αθροίσματα ενός (ενδεχομένως απείρου) συνόλου απλών ταλαντούμενων συναρτήσεων, δηλαδή του ημιτόνου και του συνημιτόνου (ή των μιγαδικών εκθετικών συναρτήσεων). Η μελέτη των σειρών Fourier αποτελεί κλάδο της ανάλυσης Fourier.
Παραγώγιση
Τυπικά, η παράγωγος της συνάρτησης f στο a είναι το όριο
.
Αν η παράγωγος υπάρχει παντού, η συνάρτηση ονομάζεται παραγωγίσιμη. Μπορεί κανείς να λάβει παραγώγους υψηλότερης τάξης, επαναλαμβάνοντας αυτήν τη διαδικασία. Οι συναρτήσεις μπορούν να καταταχθούν με βάση την κλάση διαφορισιμότητάς τους. Η κλάση C0 αποτελείται από όλες τις συνεχείς συναρτήσεις. Η κλάση C1 αποτελείται από όλες τις παραγωγίσιμες συναρτήσεις των οποίων οι  παράγωγοι είναι συνεχείς· τέτοιες συναρτήσεις καλούνται συνεχώς διαφορίσιμες. Έτσι, μια C1 συνάρτηση είναι ακριβώς μια συνάρτηση της οποίας η παράγωγος υπάρχει και είναι κλάσης C0. Σε γενικές γραμμές, οι κλάσεις Ck μπορούν να οριστούν αναδρομικά θεωρώντας το C0 ως το σύνολο όλων των συνεχών συναρτήσεων και θεωρώντας το Ck για κάθε θετικό ακέραιο k ως το σύνολο όλων των διαφορίσιμων συναρτήσεων των οποίων οι παράγωγοι ανήκουν στην κλάση Ck-1. Ειδικότερα, η Ck περιέχεται στη Ck-1 για κάθε k και υπάρχουν παραδείγματα που δείχνουν ότι αυτός ο εγκλωβισμός είναι αυστηρός. C∞ είναι η τομή των συνόλων Ck καθώς το k διατρέχει τους μη αρνητικούς ακεραίους. Τα Ck εγκλωβίζονται αυστηρά στην C∞.
Ολοκλήρωση Riemann
Το ολοκλήρωμα Riemann ορίζεται με βάση τα αθροίσματα Riemann συναρτήσεων, τα οποία αντιστοιχούν σε επισημασμένες διαμερίσεις ενός διαστήματος. Έστω [a,b] ένα κλειστό διάστημα της πραγματικής ευθείας· τότε, μια επισημασμένη διαμέριση του [a,b] είναι μια πεπερασμένη ακολουθία
η οποία διαμερίζει το διάστημα [a,b] σε n υποδιαστήματα [xi-1, xi] με δείκτη i, καθένα από τα οποία επισημαίνεται με ένα διακεκριμένο σημείο ti∈ [xi-1, xi]. Ένα άθροισμα Riemann της συνάρτησης f ως προς μια τέτοια επισημασμένη διαμέριση ορίζεται ως
όπου κάθε όρος του αθροίσματος ισούται με το εμβαδόν του ορθογωνίου με ύψος ίσο με την τιμή της συνάρτησης στο διακεκριμένο σημείο του εκάστοτε υποδιαστήματος και πλάτος ίδιο με το πλάτος του υποδιαστήματος. Ας είναι Δi = xi−xi-1 το πλάτος του υποδιαστήματος i· τότε ονομάζουμε λεπτότητα της εν λόγω επισημασμένης διαμέρισης το πλάτος του μεγαλύτερου υποδιαστήματος της διαμέρισης, maxundefined Δi .Το ολοκλήρωμα Riemann της συνάρτησης f στο διάστημα [a,b] είναι ίσο με S αν:
Για κάθε ε > 0 υπάρχει δ > 0 τέτοιο, ώστε για κάθε επισημασμένη διαμέριση [a,b] με λεπτότητα μικρότερη από δ να έχουμε
Όταν τα επιλεγμένα \xi_i δίνουν τη μέγιστη (ή την ελάχιστη, αντίστοιχα) τιμή για κάθε διάστημα, το άθροισμα Riemann γίνεται ένα άνω (αντίστοιχα, κάτω) άθροισμα Darboux, γεγονός που υποδηλώνει την στενή σχέση μεταξύ του ολοκληρώματος Riemann και του ολοκληρώματος Darboux.
Κατά Lebesgue ολοκλήρωση
Η κατά Lebesgue ολοκλήρωση είναι μια μαθηματική κατασκευή που επεκτείνει το ολοκλήρωμα σε μια μεγαλύτερη κλάση συναρτήσεων· επίσης, επεκτείνει και τα πεδία ορισμού αυτών των συναρτήσεων.
Κατανομές
Οι κατανομές (ή γενικευμένες συναρτήσεις) είναι αντικείμενα που γενικεύουν συναρτήσεις. Οι κατανομές καθιστούν δυνατή την παραγώγιση συναρτήσεων των οποίων οι παράγωγοι δεν υπάρχουν με την κλασσική έννοια. Ειδικότερα, κάθε τοπικά ολοκληρώσιμη συνάρτηση έχει μια κατανομή ως παράγωγο.
Σχέση με τη μιγαδική ανάλυση
Η πραγματική ανάλυση είναι μια περιοχή της μαθηματικής ανάλυσης που μελετά έννοιες όπως τις ακολουθίες και τα όριά τους, τη συνέχεια, την παραγώγιση, την ολοκλήρωση και τις ακολουθίες συναρτήσεων. Εξ' ορισμού, η πραγματική ανάλυση εστιάζει στους πραγματικούς αριθμούς, συχνά συμπεριλαμβανομένων του θετικού και του αρνητικού απείρου για να σχηματιστεί η εκτεταμένη πραγματική ευθεία. Η πραγματική ανάλυση είναι στενά συνδεδεμένη με την μιγαδική ανάλυση, η οποία μελετά γενικά τις αντίστοιχες ιδιότητες των μιγαδικών αριθμών. Στην μιγαδική ανάλυση, είναι φυσικό να ορίζεται η παραγώγιση μέσω ολόμορφων συναρτήσεων, οι οποίες έχουν μια σειρά από χρήσιμες ιδιότητες, όπως το να μπορούν να παραγωγιστούν επαναλαμβανόμενα, να εκφράζονται ως δυναμοσειρές, και να ικανοποιούν τον ολοκληρωτικό τύπο του Cauchy.
Στην πραγματική ανάλυση είναι συνήθως πιο φυσικό να εξετάζουμε παραγωγίσιμες, ομαλές ή αρμονικές συναρτήσεις, οι οποίες είναι ευρύτερα εφαρμόσιμες, αλλά μπορεί να στερούνται μερικών ισχυρότερων ιδιοτήτων των ολόμορφων συναρτήσεων. Αποτελέσματα, ωστόσο, όπως το θεμελιώδες θεώρημα της άλγεβρας είναι πιο απλά όταν εκφράζονται μέσω των μιγαδικών αριθμών.
Τεχνικές από τη θεωρία των αναλυτικών συναρτήσεων μιας μιγαδικής μεταβλητής χρησιμοποιούνται συχνά στην πραγματική ανάλυση, όπως ο υπολογισμός πραγματικών ολοκληρωμάτων μέσω του λογισμού των καταλοίπων.
Σημαντικά αποτελέσματα
Στα σημαντικά αποτελέσματα περιλαμβάνονται τα θεωρήματα  Bolzano–Weierstrass και Heine-Borel, το θεώρημα ενδιάμεσης τιμής και το θεώρημα μέσης τιμής, το θεμελιώδες θεώρημα του απειροστικού λογισμού και το θεώρημα σύγκλισης μονότονων συναρτήσεων.
Διάφορες ιδέες από την πραγματική ανάλυση μπορούν να γενικευθούν από τον πραγματικό χώρο σε γενικούς μετρικούς χώρους, καθώς και σε χώρους μέτρου, χώρους Banach και χώρους Hilbert.
Μυρασόν
Το Μυρασόν (γαλλικά και οξιτανικά: Murasson) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μυρασοναί (γαλλικά: Murassonais).
Παραπομπές
Κατηγορία:Κοινότητες του Αβερόν
Κωνσταντίνος Α. Βακαλόπουλος
Ο '''Κωνσταντίνος Α. Βακαλόπουλος''' (Θεσσαλονίκη, 1951) είναι Έλληνας καθηγητής Νεοελληνικής Ιστορίας στην Παιδαγωγική Σχολή του Αριστοτελείου Πανεπιστημίου Θεσσαλονίκης και συγγραφέας σημαντικού αριθμού βιβλίων για τη νεοελληνική ιστορία.
Νεανικά χρόνια και σπουδές
Ο Κωνσταντίνος Βακαλόπουλος γεννήθηκε στη Θεσσαλονίκη το 1951, γιος του επίσης ιστορικού και καθηγητή Απόστολου Βακαλόπουλου. Φοίτησε στη Φιλοσοφική Σχολή του Πανεπιστημίου Θεσσαλονίκης (Τμήμα Βυζαντινών και Νεοελληνικών Σπουδών) μέχρι το 1973 και στο Πανεπιστημιακό Ινστιτούτο Ανωτάτων Διεθνών Σπουδών της Γενεύης (Institut universitaire de hautes études internationales) μέχρι το 1975.
Εργογραφία
Έχει σημαντικό συγγραφικό έργο:
Αμένοφις Β'
Ο Αμενχοτέπ Β' ή Αμένοφις Β' που σημαίνει ο Άμμων είναι ευχαριστημένος, ήταν ο 7ος φαραώ της 18ης δυναστείας της Αιγύπτου. Ο Αμενχοτέπ Β' κληρονόμησε ένα τεράστιο βασίλειο από τον πατέρα του, Τούθμωσιν Γ' και το κράτησε μέσω λίγων στρατιωτικών εκστρατειών στη Συρία. Πάντως πολέμησε λιγότερο από ό,τι ο πατέρας του και η βασιλεία του είδε την παύση των εχθροτήτων μεταξύ Αιγύπτου και Μιτάννων, των δύο βασιλείων που έριζαν για τη Συρία. Η εξουσία του συνήθως τοποθετείται το 1427-1401 π.Χ.
Νταϊάν Φάινσταϊν
Η Νταϊάν Γκόλντμαν Μπέρμαν Φάινσταϊν (αγγλικά: Dianne Goldman Berman Feinstein, 22 Ιουνίου 1933), είναι Αμερικανίδα πολιτικός που υπηρετεί ως Γερουσιαστής των Ηνωμένων Πολιτειών για την Καλιφόρνια από το 1992. Είναι Μέλος του Δημοκρατικού Κόμματος.
Επίσης, διατέλεσε 38η Δήμαρχος του Σαν Φρανσίσκο από το 1978 έως το 1988.
Βιογραφία
Γεννημένη στις 22 Ιουνίου 1933 στο Σαν Φρανσίσκο, σπούδασε στο Πανεπιστήμιο Στάνφορντ Ιστορία και Ιστορία της Τέχνης. Στη δεκαετία του 1960 εργάστηκε στη δημοτική κυβέρνηση και το 1970 εκλέχτηκε στην Επιτροπή Εποπτών του Σαν Φρανσίσκο. Διαδέχτηκε τον Τζορτζ Μόσκον ως η πρώτη γυναίκα Δήμαρχος της πόλης. Κατά τη διάρκεια της θητείας της βελτιώθηκε το σύστημα μετακινήσεων της πόλης μέσω των τελεφερίκ.
Μετά από μια αποτυχημένη εκστρατεία της να γίνει Κυβερνήτης της Καλιφόρνια το 1990, θα κερδίσει την μάχη για τη Γερουσία δύο χρόνια αργότερα. Η Φάινσταϊν έχει επανεκλεχτεί τέσσερις φορές από τότε και στην εκλογή του 2012, κατάφερε να σπάσει το ρεκόρ στην ιστορία της Αμερικανικής Γερουσίας, λαμβάνοντας 7,75 εκατομμύρια ψήφους.
Εξωτερικοί σύνδεσμοι
Κατηγορία:Γερουσιαστές των ΗΠΑ Κατηγορία:Καλιφόρνια Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί ιστορικοί __ΕΥΡΕΤΗΡΙΟ__
Σταθάτος
Το ελληνικό επώνυμο Σταθάτος μπορεί να αναφέρεται σε κάποιο από τα παρακάτω πρόσωπα:
Ρόκα (φυτό)
Η ρόκα είναι μονοετές, ποώδες φυτό, η οποία ανήκει στο γένος Έρουκα (Eruca) της οικογένειας των Κραμβοειδών (συν. Σταυρανθών).
Χαρακτηριστικά
Βρίσκεται στις περιοχές της Μεσογείου αυτοφυής (άγρια ρόκα) ή καλλιεργείται, ενώ έχει εγκλιματιστεί και στη βόρεια Αμερική. Η καταγωγή της είναι από τη νοτιοανατολική Ασία. Επίσης ευδοκιμεί σε υγρό έδαφος
Η ρόκα είναι χειμωνιάτικο φυτό ενώ ανθίζει από το Μάρτιο έως τον Ιούνιο. Το ύψος του φυτού φτάνει τα 80 χιλιοστά με βλαστούς που διακλαδίζονται. Τα άνθη της, που έχουν διάμετρο 2-4 εκατοστά, είναι λευκά με πορφυρές φλέβες ή κιτρινωπά διατεταγμένα και σχηματίζουν ταξιανθίες. Τα φύλλα της είναι πτερωτά και ο καρπός είναι μικρός και κωνικός, ραμφοειδής και φέρει σπόρια ωοειδή,κίτρινου χρώματος.
Κατανάλωση
Ένα είδος σαλάτας με ρόκα, παρμεζάνα, λιαστές ντομάτες και ξύδι μπαλσάμικο είναι πολύ δημοφιλές στις Ιταλία, Ισπανία και στην Ελλάδα. Τα τελευταία χρόνια η ζήτηση έχει αυξηθεί και υπάρχουν καλλιέργειες σε πολλές περιοχές. Η άγρια ρόκα έχει πιο πιπεράτη γεύση και πιο έντονο άρωμα από τη καλλιεργούμενη.
Από τα σπόρια του φυτού λαμβάνεται ένα ελαφρώς καυστικό έλαιο που χρησιμοποιείται στη φαρμακευτική.
Εξωτερικοί σύνδεσμοι
Κατηγορία:Σταυρανθή Κατηγορία:Κραμβοειδή Κατηγορία:Χλωρίδα της Ασίας Κατηγορία:Φαρμακευτικά φυτά
Στόλοι Ηρακλείου
Γενικά στοιχεία
Οι Στόλοι απέχουν 55,7 χιλιόμετρα από το Ηράκλειο. Οι σημερινοί κάτοικοι προέρχονται κυρίως από χωριά του δήμου Μυλοπόταμου και ασχολούνται κυρίως με τη γεωργία και με την κτηνοτροφία. Παράγεται λάδι, σταφίδα και δημητριακά και ελάχιστα γαλακτομικά προϊόντα.
Στο χωριό βρίσκονται οι ναοί των Αγίων Αποστόλων και του Ευαγγελισμού της Θεοτόκου, καθώς επίσης και τα εξωκλήσια των Αγίων Σαράντα, της Αγίας Ευφημίας, της Αγίας Μαρίνας και του Αγίου Γεωργίου κοντά στον παλαιό ερειπωμένο οικισμό Ρίζικα, βορειοδυτικά του χωριού, ο οποίος αναφέρεται το 1583 με 25 κατοίκους.
Στους Στόλους λειτουργούν Δημοτικό Σχολείο και νηπιαγωγείο.
Ιστορικά στοιχεία
Η παράδοση αναφέρει ότι ο οικισμός έλαβε το όνομα από την εκκλησία των Αγίων Αποστόλων ( Αποστόλοι>Στόλοι) όπου υπήρχε μέχρι πριν λίγα χρόνια και το νεκροταφείο. Το 1583 αναφέρεται με το όνομα Stolus με 36 κατοίκους. Κατά την Τουρκοκρατία κατοικούνταν αποκλειστικά από Τούρκους, το 1834 από 6 οικογένειες και το 1881 από 122 άτομα.
Τα Ίνια (Igna), που υπάγονταν στους Στόλους όταν ακόμα οι τελευταίοι αποτελούσαν κοινότητα, το 1583 είχαν 52 κατοίκους.
Στην Τουρκοκρατία κατοικούσαν μόνο Τούρκοι και έπειτα από την ανταλλαγή πληθυσμών εγκαταστάθηκαν πρόσφυγες από τη Μικρά Ασία και ορισμένες οικογένειες Κρητικών.
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Ίνια αποτελούν την κοινότητα Στόλων που υπάγεται στη δημοτική ενότητα Ρούβα του Δήμου Γόρτυνας και σύμφωνα την απογραφή του 2011 έχει πληθυσμό 351 κατοίκους.
Δείτε Κοινότητα Στόλων
Παραπομπές
Στολοι Στολοι Κατηγορία:Δήμος Γόρτυνας
Frontal Assault
Το Frontal Assault' είναι το τρίτο στούντιο άλμπουμ του χέβι μέταλ συγκροτήματος Angel Witch, το οποίο κυκλοφόρησε στις 9 Απριλίου 1986 μέσω της δισκογραφικής εταιρείας "Killerwatt Records".
Το συγκεκριμένο άλμπουμ κυκλοφόρησε με διαφορετικό εξώφυλλο στις Ηνωμένες Πολιτείες μέσω της εταιρείας "JCI Records", περιλαμβάνοντας πέντε τραγούδια από το "Frontal Assault" και άλλα τέσσερα από τον προηγούμενο δίσκο του συγκροτήματος, "Screamin' 'n' Bleedin'". Επίσης, η συγκεκριμένη έκδοση παρουσίαζε ως ντράμερ των Angel Witch τον Ντέιβ Χογκ, του οποίου τη θέση για τις ηχογραφήσεις του άλμπουμ είχε αναλάβει ο Σπένσερ Χόλμαν.
Αυτό ήταν το τελευταίο άλμπουμ του συγκροτήματος με τον Ντέιβιντ Τάτουμ στα φωνητικά, αφού μετά την περιοδεία για την προώθηση του δίσκου απολύθηκε με τον Κέβιν Χέιμπορν να αναλαμβάνει και πάλι το μικρόφωνο.
Τραγούδια
1. Frontal Assault (K.Heybourne) - 4:01
2. Dream World (K.Heybourne, S.Heybourne) - 3:49
4. Religion (Born Again) (K.Heybourne, Tattum) - 6:03
5. Straight from Hell (K.Heybourne) - 4:18
6. She Don't Lie (K.Heybourne) - 5:54
7. Take to the Wing (K.Heybourne, Tattum) - 3:54
8. Something Wrong (K.Heybourne) - 4:36
9. Undergods (K.Heybourne) - 3:48
Τα μέλη των Angel Witch
Το Frontal Assault ηχογραφήθηκε από τους εξής μουσικούς:
Πηγές
Κατηγορία:Άλμπουμ του 1986 Κατηγορία:Άλμπουμ των Angel Witch
Τζιμ Ντάγκαν
Ο Τζέιμς Έντουαρντ Ντάγκαν (γεννημένος στις 14 Ιανουαρίου του 1954), είναι ένας Αμερικανός επαγγελματίας παλαιστής, περισσότερο γνωστός με το όνομα που χρησιμοποιεί στα ρινγκ "Χάξο" Τζιμ Ντάγκαν.
Χαρακτήρας
Στην καριέρα του στην επαγγελματική πάλη, σχεδόν σε όλη την διάρκειά της, παριστάνει έναν πατριώτη Αμερικανό, που έχει μαζί του στο ρινγκ, μια σημαία τεραστίου μεγέθους των Ηνωμένων Πολιτειών Αμερικής, την οποία αρκετές φορές χρησιμοποιεί και ως όπλο. Επίσης, έχει σαν μότο του, την πολεμική κραυγή "Χοοο" και συχνά φωνάζει ως σύνθημα το όνομα της χώρας των Η.Π.Α..
WWF/E & WCW
Το περισσότερο διάστημα της καριέρας του, το πέρασε στο WWE, την δεκαετία του 1980 και στις αρχές της δεκαετίας του 1990, όταν η εταιρεία ονομαζόταν World Wrestling Federation. Επίσης έχει αγωνιστεί για αρκετό, από το 1994 ως το 2001 που εξαγοράστηκε από το WWE, και στο World Championship Wrestling.
Επιτεύγματα
Σαν γνήσιος πατριώτης (εκτός του σεναρίου είναι και στην πραγματική του ζωή), υποστηρίζει πως έχει αγωνιστεί σε όλες τις 50 πολιτείες της Αμερικής, αλλά και σε όλα τα κράτη που αποτελούν αποικία των Η.Π.Α.. Πέραν αυτών, είναι ο πρώτος παλαιστής που νίκησε σε αγώνα Royal Rumble, το 1988. Στο WCW, έγινε μια φορά Παγκόσμιος Πρωταθλητής Ηνωμένων Πολιτειών και μια φορά Παγκόσμιος Πρωταθλητής Τηλεόρασης.
Προσωπική ζωή
Ο Ντάγκαν γεννήθηκε στην Νέα Υόρκη, σε μια μικρή της περιοχή, στην οποία ο πατέρας του, ήταν αρχηγός της αστυνομίας. Είναι παντρεμένος με την Ντέμπρα, με την οποία έχει αποκτήσει δύο παιδιά, την Σίλια και την Ρεμπέκα. Την περίοδο που πήγαινε κολέγιο, ασχολήθηκε με το ράγκμπι, στο οποίο ήταν τόσο καλός, που ήταν αρχηγός της κολεγιακής ομάδας. Σύντομα τον κέρδισε η επαγγελματική πάλη και τα παράτησε. Το 1987, συμμετείχε σε ένα σκάνδαλο με τον Άιρον Σέικ, με τον οποίο βρέθηκε να έχουν στην κατοχή τους, ποσότητες ναρκωτικών. Εκείνη την περίοδο απολύθηκαν αλλά μόλις ηρέμησαν τα πράγματα, επέστρεψαν στην δράση. Όταν ήταν στο WCW, διαγνώστηκε ότι πάσχει από ένα είδος καρκίνου, κάτι που μετέπειτα κατάφερε να ξεπεράσει επιτυχώς.
Πηγές
Κατηγορία:Επαγγελματίες Παλαιστές
Αριστέας ο Στρατονικεύς
Ο Αριστέας ο Στρατονικεύς (1ος αιώνας μ.Χ.) ήταν αρχαίος Έλληνας ολυμπιονίκης από τη Στρατονίκεια της Καρίας, ο οποίος αναδείχτηκε ολυμπιονίκης στα αγωνίσματα της πάλης και του παγκράτιου την ίδια ημέρα κατά τους 198ους (13 μ.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες της πάλης‎ Κατηγορία:Αρχαίοι ολυμπιονίκες του παγκράτιου Κατηγορία:Αρχαίοι ολυμπιονίκες από την Καρία Κατηγορία:Αρχαίοι ολυμπιονίκες (1ος αιώνας)
Φρειδερίκος Γ´ της Γερμανίας
Ο Φρειδερίκος Γʹ (γερμ. Friedrich III., 18 Οκτωβρίου 1831 - 15 Ιουνίου 1888) από τον Οίκο των Χοεντσόλλερν ήταν Αυτοκράτορας της Γερμανίας και Βασιλιάς της Πρωσίας.
Βιογραφία
Ο Φρειδερίκος Γουλιέλμος Νικόλαος Κάρολος, γνωστός ανεπίσημα ως Φριτς γεννήθηκε το 1831. Ήταν γιος του Γουλιέλμου Αʹ της Γερμανίας και της Αυγούστας των Βέττιν, κόρης του Καρόλου Φρειδερίκου της Σαξονίας-Βαϊμάρης & Άιζεναχ.
Αν και έγινε γνωστός για την ηγεσία και τις επιτυχίες του κατά τη διάρκεια του Δεύτερου Πολέμου του Σλέσβιχ, του Αυστροπρωσικού και του Γαλλοπρωσικού Πολέμου, εντούτοις μισούσε τον πόλεμο και εξυμνείτο από τους φίλους και εχθρούς του για την ανθρώπινη συμπεριφορά του.
Ο Φρειδερίκος Γʹ και η σύζυγός του Βικτωρία ήταν μεγάλοι θαυμαστές του Αλβέρτου της Σαξονίας-Κοβούργου & Γκότα, πατέρα της Βικτωρίας. Μαζί σχεδίαζαν μεταρρυθμίσεις στην εκτελεστική εξουσία, που είχε δημιουργήσει ο Μπίσμαρκ για τον εαυτό του. Το γραφείο τού καγκελαρίου επρόκειτο να αντικατασταθεί με μια αίθουσα συνεδριάσεων βρετανικού τύπου, με αρμόδιους υπουργούς του Ράιχσταγκ. Η κυβερνητική πολιτική, κατά την άποψη του Φρειδερίκου Γʹ, έπρεπε να βασίζεται στη συναίνεση του Υπουργικού συμβουλίου. Ο Φρειδερίκος Γʹ άλλωστε είχε χαρακτηρίσει το αυτοκρατορικό σύνταγμα ως "έξυπνα σκηνοθετημένο χάος".
Ωστόσο η ασθένειά του τον εμπόδισε να εγκαθιδρύσει τα αναγκαία μέτρα και τις πολιτικές για να επιτύχει τον μεταρρυθμιστικό στόχο του. Μέχρι σήμερα αποτελεί σημείο συζήτησης ανάμεσα στους ιστορικούς, αν η πρόωρη απώλειά του υπήρξε σημείο καμπής στη γερμανική ιστορία και αν θα έκανε περισσότερο φιλελεύθερη την αυτοκρατορία, ζώντας περισσότερο.
Πέθανε στις 15 Ιουνίου από καρκίνο του λάρυγγα σε ηλικία 56 ετών.
Οικογένεια
Νυμφεύτηκε το 1858 τη Βικτωρία, Βασιλική Πριγκίπισσα, κόρη του Αλβέρτου της Σαξονίας-Κοβούργου & Γκότα και της Βικτωρίας του Ηνωμένου Βασιλείου, και είχε τέκνα:
Εξωτερικοί σύνδεσμοι
Κατηγορία:Βασιλείς της Πρωσίας Κατηγορία:Οίκος των Χοεντσόλερν Κατηγορία:Προτεστάντες μονάρχες Κατηγορία:Διάδοχοι της Γερμανίας Κατηγορία:Διάδοχοι της Πρωσίας
Μυρέ-λε-Σατώ
Το Μυρέ-λε-Σατώ (γαλλικά: Muret-le-Château, οξιτανικά: Muret del Castèl) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μυρετιέν (γαλλικά: Muretiens).
Εξωτερικοί σύνδεσμοι
Κατηγορία:Κοινότητες του Αβερόν
We Are the Champions
Το We Are the Champions είναι ροκ τραγούδι του βρετανικού συγκροτήματος Queen. Το τραγούδι περιλαμβάνεται στο άλμπουμ News of the World που κυκλοφόρησε στις 28 Οκτωβρίου 1977, ενώ σαν single είχε κυκλοφορήσει τρεις εβδομάδες νωρίτερα (7 Οκτωβρίου 1977).
Τη σύνθεση και τους στίχους του τραγουδιού υπογράφει ο Φρέντι Μέρκιουρι, ο οποίος κάνει τα κύρια φωνητικά στο τραγούδι, με τα υπόλοιπα μέλη του γκρουπ να ακολουθούν σε δεύτερη φωνή. Η διάρκεια του τραγουδιού είναι 2'59". Το τραγούδι σημείωσε σημαντική επιτυχία σε μία σειρά από χώρες κατά την περίοδο της κυκλοφορίας του, φτάνοντας Νο 1 στη Γαλλία, Νο 2 σε Ηνωμένο Βασίλειο και Ολλανδία, Νο 3 σε Ιρλανδία και Καναδά, Νο 4 στις ΗΠΑ, Νο 6 στη Νορβηγία κλπ.
Το τραγούδι άντεξε στο χρόνο, καθώς λόγω του τίτλου του αποτελεί έναν άτυπο «ύμνο» αθλητικών αναμετρήσεων, κυρίως κατά τη στιγμή της απονομής των τροπαίων στις νικήτριες ομάδες μιας σειράς διοργανώσεων, τόσο σε εθνικό, όσο και σε διεθνές επίπεδο.
Κατηγορία:Ποδοσφαιρικοί ύμνοι και τραγούδια Κατηγορία:Τραγούδια του 1977 Κατηγορία:Τραγούδια των Queen Κατηγορία:Singles του 1977 Κατηγορία:Singles του 1978 Κατηγορία:Singles της Elektra Records Κατηγορία:Singles της EMI Records Κατηγορία:Singles της Hollywood Records
Ασεναπίνη
χωρίς-πλαίσιο|220x220εσ|δεξιά Η ασεναπίνη είναι άτυπο αντιψυχωτικό το οποίο έχει εγκριθεί στις ΗΠΑ για τη θεραπεία της σχιζοφρένειας σε ενήλικες και για την οξεία θεραπεία, ως μονοθεραπεία ή συμπληρωματική θεραπεία με λίθιο ή βαλπροικό, από μανιακά ή μικτά επεισόδια που σχετίζονται με διπολική διαταραχή τύπου Ι σε ενήλικες.
Η ασεναπίνη ανήκει στην κατηγορία των νέων αντιψυχωτικών φαρμάκων. Είναι ένα παράγωγο διβενζοξυπινοπυρολίου. Ο μηχανισμός δράσης της ασεναπίνης, όπως και με άλλα φαρμακευτικά προϊόντα που έχουν αποτελεσματικότητα στη διπολική διαταραχή, δεν είναι πλήρως κατανοητός. Ωστόσο, με βάση τη φαρμακολογία των υποδοχέων της, προτείνεται ότι η αποτελεσματικότητα της ασεναπίνης επιτυγχάνεται με τη μεσολάβηση μέσω ενός συνδυασμού ανταγωνιστικής δράσης στους υποδοχείς D2 και 5-HT2A. Οι δράσεις σε άλλους υποδοχείς π.χ., 5-HT1A, 5-HT1B, 5-HT2C, 5-HT6, 5-HT7, D3, και α2-αδρενεργικούς υποδοχείς, μπορεί επίσης να συνεισφέρει στις κλινικές επιδράσεις της ασεναπίνης.
Μετά τη χορήγηση από το στόμα, η ασεναπίνη απορροφάται ταχέως με τις μέγιστες συγκεντρώσεις στο πλάσμα να εμφανίζονται εντός 0,5 με 1,5ώρας. Η απόλυτη βιοδιαθεσιμότητα της υπογλώσσιας ασεναπίνης στα 5 mg είναι 35%.
Η ασεναπίνη είναι ένα μόριο, με μία κάθαρση μετά την ενδοφλέβια χορήγηση της τάξης των 52 l/h. Ο τελικός χρόνος ημίσειας ζωής της ασεναπίνης είναι περίπου 24h. Μόνο μια μικρή ποσότητα απεκκρίνεται στα κόπρανα.
Φιοντόρ Α΄ της Ρωσίας
Ο Φιόντορ (Θεόδωρος) Α΄ Ιωάννοβιτς (Фёдор I Иоаннович, 11 Μαΐου 1557 - 17 Ιανουαρίου 1598) ήταν τσάρος του Ρωσικού Βασιλείου. Έχει μείνει στην ιστορία με το προσωνύμιο «Κωδωνοκρούστης», εξ αιτίας της εμμονής του να περιδιαβαίνει τα ρωσικά εδάφη και να κτυπά όποια καμπάνα έβρισκε στο δρόμο του.
Παιδική ηλικία και ενθρόνιση
Ήταν γιος του τσάρου Ιβάν Δ΄ και της Αναστασίας Ρομάνοβνας. Η μητέρα του πέθανε όταν ήταν τριών ετών. Η πνευματική του ανάπτυξη ήταν πολύ χαμηλή και οι περισσότεροι σύγχρονοί του τον περιγράφουν ως διανοητικά καθυστερημένο. Παρ' όλα αυτά διαδέχθηκε τον πατέρα του το 1584, δεδομένου ότι τέσσερα χρόνια νωρίτερα ο Ιβάν Δ΄ σε μια κρίση θυμού είχε σκοτώσει ακουσίως τον πρωτότοκο γιο του. Ως τσάρος δεν έδειξε κανένα πραγματικό ενδιαφέρον για τα πολιτικά ζητήματα. Αφοσιώθηκε στην προσευχή, ενώ τη διακυβέρνηση της Αυτοκρατορίας την παραχώρησε άτυπα στον κουνιάδο του, τον Μπορίς Γκοντουνόφ. Οι περισσότεροι ιστορικοί πιστεύουν ότι ο Φιόντορ Α΄ δεν ήταν σε θέση να διοικεί το κράτος, επειδή ήταν διανοητικά καθυστερημένος. Ο Μπορίς Γκοντουνόφ, ο οποίος το 1587 ήταν ο μοναδικός ηγεμόνας, διαδέχθηκε τον Φιόντορ Α΄ μετά το θάνατο του. Η θέση του Μπορίς Γκοντουνόφ στη βασιλική αυλή ήταν τόσο σημαντική που οι διπλωμάτες από το εξωτερικό ζητούσαν να ακούγονται από αυτόν, και η θέλησή του ήταν νόμος για όλους. Ο Φιόντορ Α΄ ήταν βασιλιάς ενώ ο Μπορίς διοικούσε και αυτό ήταν γνωστό σε όλους στη Ρωσία και στο εξωτερικό.
Οικογένεια
Ο Φιόντορ Α΄ νυμφεύτηκε την Ιρίνα Γκοντουνόβα, αδελφή τού Μπορίς Γκοντουνόφ μετέπειτα τσάρου της Ρωσίας. Η μοναχοκόρη τους:
Θάνατος
Στα τέλη του 1597 ο Φιόντορ Α΄ αρρωσταίνει βαριά, και στις 7 Ιανουαρίου 1598 πρωινές ώρες αφήνει την τελευταία του πνοή. Με το θάνατό του τελειώνει και η κυριαρχία της Δυναστείας των Ρουρικιδών που κυβερνούσε τη Ρωσία για επτά αιώνες και ξεκινά μια σύντομη περίοδος χάους, η Εποχή των Αναστατώσεων.
Η Ορθόδοξη Εκκλησία τιμά τη μνήμη του ως Αγίου στις 7 Ιανουαρίου.
Μυρόλ (Αβερόν)
Το Μυρόλ (γαλλικά: Murols, οξιτανικά: Muròls) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μυρολιέν (γαλλικά: Muroliens).
Εξωτερικοί σύνδεσμοι
Κατηγορία:Κοινότητες του Αβερόν
Μεγάλο Μετέωρο
Η Μονή της Μεταμόρφωσης του Σωτήρος, γνωστή και ως Μεγάλο Μετέωρο, είναι ανδρικό μοναστήρι το οποίο βρίσκεται στο ψηλότερο σημείο των Μετεώρων, σε υψόμετρο 534 μέτρων. Είναι το μεγαλύτερο από τα έξι που συνεχίζουν να είναι ενεργά στα Μετέωρα, τα οποία από το 1988 συμπεριλαμβάνονται στα μνημεία παγκόσμιας κληρονομιάς της UNESCO. Ιδρύθηκε το 14ο αιώνα από τον άγιο Αθανάσιο των Μετεώρων και γνώρισε ιδιαίτερη ακμή στα μέσα του 16ου αιώνα. Η μονή βρίσκεται στην κορυφή του υψώματος Πλατύς Λίθος και η πρόσβαση σε αυτή γίνεται μέσω κλίμακας.
Κοντά στην είσοδο του μοναστηριού βρίσκεται ο πύργος του βριζονίου, που στέγαζε το μηχανισμό για το δίχτυ, και το κελάρι της μονής (βαγεναρείο), το οποίο σήμερα λειτουργεί ως μουσείο με αντικείμενα καθημερινής χρήσης. Στη συνέχεια βρίσκεται η εστία, η τραπεζαρία, με το νοσοκομείο και το γηροκομείο στα ανατολικά και το καθολικό δεξιά. Δίπλα στο ιερό βήμα βρίσκεται το θολωτό παρεκκλήσι του Τιμίου Προδρόμου και προς τα νοτιοδυτικά το μονόχωρο παρεκκλήσι των Αγίων Κωνσταντίνου και Ελένης, το οποίο χτίστηκε το 1789.
Την περίοδο 1961-1973 διετέλεσε καθηγούμενος της Μονής ο Μικρασιάτης Γέροντας Αιμιλιανός Σιμωνοπετρίτης ο οποίος συνέβαλλε στην πνευματική αναγέννηση των Μετεώρων.
Παραπομπές
Μεγαλο Μετεωρο
Making Contact
Το Making Contact είναι το ενδέκατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Φεβρουάριο του 1983 μέσω της δισκογραφικής εταιρίας "Chrysalis Records".
Μετά την αποχώρηση του Πιτ Γουέι, ο Πολ Τσάπμαν ανέλαβε και το μπάσο, εκτός της κιθάρας, ενώ την παραγωγή του άλμπουμ ανέλαβε ο Μικ Γκλόσοπ. Κατά το ευρωπαϊκό κομμάτι της περιοδείας του άλμπουμ, το μπάσο έπαιζε ο Μπίλι Σίχαν, αλλά στην συναυλία των UFO στην Αθήνα ο Μογκ λιποθύμησε πάνω στην σκηνή, ενώ ο Σίχαν χτύπησε από αντικείμενο που πετάχτηκε από το κοινό.
Το "Making Contact" υπήρξε ο πρώτος δίσκος του συγκροτήματος ο οποίος δεν κατάφερε να μπει στο Top-30 της πατρίδας τους μετά το "Lights Out" του 1977, ενώ δεν μπόρεσε να μπει στο Top-100 του Billboard.
Μέλη των UFO
Οι μουσικοί οι οποίοι ηχογράφησαν το "Making Contact" ήταν οι εξής:
Πηγές
Κατηγορία:Δισκογραφία των UFO Κατηγορία:Άλμπουμ του 1983
Δήμητρα Ηλείας
Η Δήμητρα είναι πεδινό χωριό της Ηλείας στην Περιφερειακή Ενότητα Ηλείας  σε υψόμετρο 19 μέτρα Βρίσκεται βόρεια του Πηνειού ποταμού, στην τοποθεσία Βρανέζη σε απόσταση 3 χλμ. από το Βαρθολομιό και 8 χλμ. από την Ανδραβίδα (μέσω Καβάσιλα). Σύμφωνα με την απογραφή 2011 ως κοινότητα έχει πληθυσμό 324 κατοίκους, ενώ ως οικισμός 296.
Ιστορία
Πρώτος κάτοικος του χωριού ήταν ο Νικόλαος Ι. Ρέγκλης γύρω στο 1840 προερχόμενος από την Άμπλιανη Ευρυτανίας, ενώ η πρώτη εγγραφή στο δημοτολόγιο ήταν ο γιος του Ιωάννης το 1858. Την ίδια χρονιά (1858) κατέβηκαν και τα ξαδέρφια του, ενώ τα χρόνια που ακολούθησαν άρχισαν να φτάνουν στο χωριό οικογένειες από Ζάκυνθο, Κεφαλλονιά, Καλάβρυτα και Ναύπακτο.